"Uus aasta Eesti riigile algas ilma hümnita. Mida see tähendab? 27 aastat oleme alustanud hümniga. Nüüd jäi see ära. Halb enne," kirjutas Veidemann sotsiaalmeedias.

Veidemanni postitusele järgnes elav diskussioon, kus enamik inimesi leidis, et uut aastat oleks pidanud ikkagi alustama hümn, mitte "Eestlane olen ja eestlaseks jään" Ivo Linna esituses.

Samas märgiti nii selles vestluses kui mujal ka ära, et Vikerraadios ja Klassikaraadios kõlas peale südaööd hümn.

Kuulsin, et ERR jättis uue aasta saabumisel hümni mängimata. Ei vasta tõele. Kuulasin kell 00.00 Vikerraadiost kõlas küll. Vähe sellest. Hümn kõlas ka kell 5.30 ja homme kell 5.30 on kõik taas raadiote ette oodatud. #head_uut_aastat — Mirko Ojakivi (@MirkoOjakivi) January 1, 2018



